Foto: Rex/Shutterstock

NOVINARKA američke mreže MSNBC Joy Reid odlučila je skrenuti pažnju na to koliko su besmislene mjere koje je Trump uveo protiv migranata tako što je njegove glasače podsjetila da se ženio triput, a da je samo jedna njegova žena rođena u Americi.

"Donald Trump oženio se jednom Amerikankom (njegova druga žena) i dvjema ženama iz bivše sovjetske Jugoslavije: Ivana - Slovačka, Melanija - Slovenija", napisala je autorica nekoliko knjiga s harvardskom diplomom.

Tekst se nastavlja ispod oglasa

Donald Trump married one American (his second wife) and two women from what used to be Soviet Yugoslavia: Ivana-Slovakia, Melania-Slovenia. — Joy Reid (@JoyAnnReid) July 21, 2017

Osim što Jugoslavija nikad nije bila dio Sovjetskog Saveza, Slovačka nikad nije bila dio Jugoslavije. Osim toga, Ivana (prva Trumpova supruga) je iz Češke.

Melania is from Slovenia (which plus Slovakia used to be Yugoslavia). — Joy Reid (@JoyAnnReid) July 21, 2017

No sve bi bilo dobro da se tu zaustavila. "Melanija je iz Slovenije koja je sa Slovačkom činila Jugoslaviju", potvrdila je u odvojenom tvitu, a to je bila kap koja je prelila čašu te je brzo postala predmet sprdnje. Ubrzo su nastale umotvorine poput Jugoslovačke, a neki su dizajnirali i zastavu...

The glorious Soviet Republic of Yugoslovakia was the best. — Sonja (@AirAeon) July 21, 2017